Ordinaziun executiva tar la lescha federala davart las materias explosivas dals 25 da mars 1977 (OECG tar la lescha federala davart las materias explosivas)    350.320   Ordinaziun executiva tar la lescha federala davart las  materias explosivas dals 25 da mars 1977 (OECG tar la  lescha federala davart las materias explosivas)  dals 28-09-1982 (versiun dals 01-01-2011)  sa basond sin ils art. 10 al. 2, 12 al. 3, 14 al. 4, 15 al. 5, 28 al. 1, 41 al. 1, 42 al. 2 e 3,   43 e 44 da la lescha federala davart las materias explosivas 1) e sin l'art. 15 al. 3 da la  constituziun chantunala2)  relaschada dal cussegl grond ils 28 da settember 19823)  1. Cumpetenza  Art.  1 Regenza 1 La  regenza  designescha  las  instanzas ch'èn  cumpetentas  per  l'applicaziun  da la  lescha  federala  davart  las  materias  explosivas4) sco  er  da  las  ordinaziuns  e  dals  conclus ch'èn vegnids relaschads sin basa da tala, uschenavant che quai na succeda  betg tras questa ordinaziun. 2 Resguardond  ils  basegns  regiunals  procura  ella  ch'ils  magasins  da  materias  explosivas da las vendidras e dals vendiders sajan repartids en moda guliva. 3 Ella relascha las disposiziuns necessarias per il commerzi  en detagl cun objects   pirotecnics  per  intents  da  divertiment.  En  quest  connex  po  ella  surdar  a  las  vischnancas la cumpetenza da dar permissiuns sco er incumbensas da controlla.  Art.  2 Vischnancas 1 Excepziunalmain  pon las  vischnancas  permetter  d'utilisar  pulvra  da  sajettar  per  festivar eveniments istorics u per usits sumegliants.  1) CS 941.41 2) DG 110.100 3) M dal 1. da zercladur 1982, 189; PCG 1982/83, 303 4) CS 941.41  * tabellas da las modificaziuns a la fin dal relasch   1   http://db.clex.ch/link/Bund/941.41/rm http://db.clex.ch/link/Bund/941.41/rm http://www.gr-lex.gr.ch/data/110.100/rm   350.320    Art.  3 Departament da giustia e polizia 1 Il departament da giustia e polizia surveglia il commerzi ed il diever da materias   explosivas  e  d'objects  pirotecnics  e  procura  per  l'execuziun  da  las  prescripziuns  respectivas.  2. Disposiziuns spezialas  Art.  4 Lieu da cumpra da materias explosivas 1 Materias explosivas ed objects pirotecnics ston per regla  vegnir  cumprads tar il   proxim post da vendita.  Art.  5 Transtgargia, transport 1 Magasins d'interpresas da transport publicas e privatas dastgan vegnir duvrads mo  per transtgargiar materias explosivas.  Art.  6 Chat, perdita da materias explosivas, annunzia d'accidents 1 Chats e perditas da materias explosivas u d'objects pirotecnics sco er accidents che  derivan da lur diever ston vegnir annunziads immediatamain a la polizia chantunala  che procura per l'ulteriur proceder. 2 Uschenavant  che  quai  è  pretendibel,  ston  materias  explosivas  chattadas  vegnir  surdadas immediatamain a la polizia chantunala.  Art.  7 Magasinaziun per il chantun 1 Tgi che ha survegnì dal chantun ina permissiun da vendita, è obligà da tut temp da  magasinar quantitads pli pitschnas per il chantun. 2 Il departament da giustia e polizia fixescha l'indemnisaziun en il cas singul.  2       350.320   3. Procedura  Art.  8 Disposiziuns penalas 1 Cuntravenziuns cunter las prescripziuns da la lescha federala davart las materias  explosivas1) e  da  las  disposiziuns  federalas  relaschadas  sin  basa  da  tala  vegnan  giuditgadas tras la derschadra ordinaria u tras il derschader ordinari a norma da las  prescripziuns respectivas dal cudesch da procedura penala2). * 2 … *  Art.  9 * Procedura penala administrativa 1 Surpassaments da disposiziuns da questa ordinaziun u da prescripziuns relaschadas  sin basa da tala vegnan chastiads dal departament cun multa. 2 … 3 La procedura sa drizza tenor las disposiziuns davart  la procedura penala davant   autoritads administrativas.  Art.  10 Procedura administrativa 1 Il  departament da giustia e polizia exequescha la procedura administrativa tenor  l'artitgel 35 da la lescha federala davart las materias explosivas3). Resalvà resta che  la regenza po attribuir cas spezials a la polizia chantunala.  Art.  11 * …  4. Disposiziuns finalas  Art.  12 Aboliziun dal dretg vertent 1 Ils  artitgels  1  e  3  da  l'ordinaziun  per  magasinar  armas,  materias  explosivas  e  materias inflammablas dals 28 d'avust 1967 vegnan abolids.  Art.  13 Disposiziuns executivas 1 La regenza relascha las disposiziuns executivas necessarias4) e fixescha las taxas.  1) CS 941.41 2) CS 312.0 3) CS 941.41 4) DG 350.325   3   http://www.gr-lex.gr.ch/data/350.325/rm http://db.clex.ch/link/Bund/941.41/rm http://db.clex.ch/link/Bund/312.0/rm http://db.clex.ch/link/Bund/941.41/rm   350.320    Art.  14 Entrada en vigur 1 Suenter ch'il  cussegl federal ha approvà questa ordinaziun executiva, fixescha la  regenza la data da l'entrada en vigur5).  5) entrada en vigur cun l'approvaziun dal cussegl federal dals 24 da mars 1983  4       350.320   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 28-09-1982 24-03-1983 relasch emprima versiun - 31-08-2006 01-01-2007 Art. 11 aboliziun 2006, 5015 16-06-2010 01-01-2011 Art. 8 al. 1 midada 2010, 4804 16-06-2010 01-01-2011 Art. 8 al. 2 aboliziun 2010, 4804 16-06-2010 01-01-2011 Art. 9 revisiun totala 2010, 4804   5     350.320    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 28-09-1982 24-03-1983 emprima versiun - Art. 8 al. 1 16-06-2010 01-01-2011 midada 2010, 4804 Art. 8 al. 2 16-06-2010 01-01-2011 aboliziun 2010, 4804 Art. 9 16-06-2010 01-01-2011 revisiun totala 2010, 4804 Art. 11 31-08-2006 01-01-2007 aboliziun 2006, 5015  6     	1. Cumpetenza 	Art. 1 Regenza 	Art. 2 Vischnancas 	Art. 3 Departament da giustia e polizia  	2. Disposiziuns spezialas 	Art. 4 Lieu da cumpra da materias explosivas 	Art. 5 Transtgargia, transport 	Art. 6 Chat, perdita da materias explosivas, annunzia d'accidents 	Art. 7 Magasinaziun per il chantun  	3. Procedura 	Art. 8 Disposiziuns penalas 	Art. 9 * Procedura penala administrativa 	Art. 10 Procedura administrativa 	Art. 11 * …  	4. Disposiziuns finalas 	Art. 12 Aboliziun dal dretg vertent 	Art. 13 Disposiziuns executivas 	Art. 14 Entrada en vigur   		2018-06-06T01:13:54+0200 	"7001 Chur" 	"Gesetzessammlung Kanton Graubünden"